|  |  |  |
| --- | --- | --- |
| **Aadressid:** |  |  |
| Vastavalt nimekirjale | Meie | 05.04.2024 nr 4.2-17/5590-6 |

**Ettepanekute küsimine Narva metskond 103 ja**

**selle lähiala detailplaneeringu lähteseisukohtadele**

Narva Linnavolikogu algatas 21.04.2022 otsusega nr 22 Narva metskond 103 ja selle lähiala detailplaneeringu. Planeeringuala asub Narva linnas Elektrijaama linnaosas ja selle pindala on ca 11 ha.

Detailplaneeringu koostamise eesmärk on Narva metskond 103 katastriüksuse jagamine viieks krundiks, maakasutuse juhtotstarbe muutmine ja täpsustamine. Detailplaneering peab lahendama liikluskorralduse (juurdepääsud ja parkimine), maa-ala heakorrastuse ja haljastuse küsimused ning määrama tehnovõrkude asukohad.

Kehtiva Narva linna tööstuspiirkonna linnaosa üldplaneeringu kohaselt on antud ala maakasutuse juhtotstarbeks looduslik haljasmaa. Igale moodustatavale krundile kavandatakse määrata tootmis- ja ärimaa sihtotstarbed (90% tootmis- ja 10% ärimaad). Seega Narva metskond 103 ja selle lähiala detailplaneering eeldab muudatust kehtiva Narva linna tööstuspiirkonna linnaosa üldplaneeringu maakasutuse juhtotstarvete osas.

Kuna tegemist on üldplaneeringut muutva detailplaneeringuga, siis keskkonnamõju hindamise ja keskkonnajuhtimissüsteemi seaduse § 33 lg 2 p 3 kohaselt tuleb kaaluda keskkonnamõju strateegilise hindamise algatamise vajalikkust ja anda selle kohta eelhinnang, kui koostatakse detailplaneering planeerimisseaduse (edaspidi PlanS) § 142 lõike 1 punktides 1–3 sätestatud juhul. Planeerimisseaduse § 142 lg 1 p 1 kehtestatud üldplaneeringu põhilahenduse detailplaneeringuga muutmine on üldplaneeringuga määratud maakasutuse juhtotstarbe ulatuslik muutmine. Lisaks asub planeeringuala paekivi maardla reservalal ning maakonnaplaneeringu rohekoridoris.

Palume Teil tuginedes PlanS § 81 lg 1 esitada ettepanekud Narva metskond 103 ja selle lähiala detailplaneeringu lähteseisukohtadele. Palume ettepanekud esitada 30 päeva jooksul kirja saamisest.

Detailplaneeringu lähteseisukohad on leitavad siin: <https://NarvaLK.quickconnect.to/d/s/xvj22fRNk0lxF6jPYOs34SeT8a8OSLLD/XSiiAmyr5KYKWlY2reK01aeu5-FgNBRc-A7Vgpw5KQgs>

Lugupidamisega

/allkirjastatud digitaalselt/

Peeter Tambu

peaarhitekt (direktori asetäitja)

Tatjana Nikolajenkova

5837 3585, tatjana.nikolajenkova@narva.ee